title: Paradoxa de Fermi
text: A paradoxa de Fermi, clamada asinas por o fisico italoamericano Enrico Fermi, ye l'aparent contradicción entre a falta d'evidencia de civilizacions extraterrestres y quantas estimacions altas pa la suya prebabilidat (como que qualques estimacions optimistas pa la equación de Drake).
  
  I hai habiu muitos intentos d'explicar a paradoxa de Fermi, sucherindo prencipalment que os sers extraterrestres intelichents son extremadament raros, que a vida de tals civilizacions ye curta u que existen, pero (por quantas razons) no veyemos evidencia.
  
  Encara que no estió o primer en considerar ista qüestión, o nombre de Fermi ye asociau con a paradoxa a causa d'una conversación casual en l'estiu de 1950 con os suyos companyers fisicos Edward Teller, Herbert York y Emil Konopinski mientres caminaban enta l'almuerzo.
  
  Fermi
  Astrobiolochía